**JUDETUL CLUJ**

**COMUNA BOBÂLNA** Avizat

**PRIMAR** Secretar general al U.A.T. Bobâlna Bote Mariana

**PROIECT DE HOTĂRÂRE**

**Nr.31/28.04.2023**

**privind indexarea cu rata inflației a impozitelor şi taxelor locale,**

**precum si a limitelor amenzilor care se fac venit la bugetul local, cu aplicabilitate în anul fiscal 2024**

Primarul comunei Bobîlna , judetul Cluj

Având în vedere temeiurile juridice, respectiv prevederile:

a) art. 56, art. 120 alin. (1), art. 121 alin. (1) și (2) și art. 139 alin. (2) din Constituția României, republicată;

b) art. 4 și art. 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

d) art. 129, alin.(4) lit.c) din Ordonanta de Urgență a Guvernului nr.57/2019 privind Codul Administrativ

e) art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;

f) art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu completările ulterioare;

g) Legea nr. 196/2017 pentru modificarea art. 465 din Legea nr. 227/2015 Codul fiscal

h) Art. 486 si 491 ale titlului IX din Legea nr. 227/2015 privind Codul fiscal,cu modificările și completările ulterioare;

i) Ordonanței de urgență a Guvernului nr. 80/2013 privind taxele judiciare de timbru, cu modificările și completările ulterioare;

î) art. 344 din Legea nr. 207/2015 privind Codul de procedură fiscală;

k) Ordonanței Guvernului nr. 28/2008 privind registrul agricol, aprobată cu modificări și completări prin Legea nr. 98/2009, cu modificările și completările ulterioare;

l) art. 19 și art. 20 din Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată cu modificări și completări prin Legea nr. 3/2003, cu modificările ulterioare;

m) art. 18 alin. (5) din Legea nr. 333/2003 privind paza obiectivelor, bunurilor, valorilor și protecția persoanelor, republicată, cu completările ulterioare;

n) art. 25 lit. d) din Legea nr. 481/2004 privind protecția civilă, republicată, cu modificările și completările ulterioare;

o) art. 1 alin. (4) lit. l), art. 8 alin. (3) lit. j), art. 43 alin. (7) și art. 44 alin. (2) lit. d) din Legea serviciilor comunitare de utilități publice nr. 51/2006, republicată, cu modificările și completările ulterioare;

p) art. 5 alin. (2) lit. k), art. 26 alin. (1) lit. b) și c), alin. (3), alin. (5) și alin. (8) din Legea serviciului de salubrizare a localităților nr. 101/2006, republicată;

r) art. 10 lit. g) și art. 34 alin. (2) și (3) din Legea serviciului de iluminat public nr. 230/2006; t) art. 14 lit. f) din Legea serviciului de alimentare cu apă și de canalizare nr. 241/2006, republicată;

s) art. 5 din Legea cadastrului și publicității imobiliare nr. 7/1996, republicată, cu modificările și completările ulterioare;

ș) art. 2 și 3 din Ordonanța Guvernului nr. 13/2001 privind înființarea, organizarea și funcționarea serviciilor comunitare pentru cadastru și agricultură, aprobată cu modificări și completări prin Legea nr. 39/2002;

t) art. 14 din Ordonanța Guvernului nr. 21/2002 privind gospodărirea localităților urbane și rurale, aprobată cu modificări și completări prin Legea nr. 515/2002;

ț) Regulamentului privind stabilirea domeniilor de activitate și condițiile în care se pot institui taxe speciale, modul de organizare și de funcționare a serviciilor publice de interes local, pentru care se propun taxele speciale;

u) -prevederile H.C.L.Bobâlna nr.36 din 30.09.2014 pentru aprobarea Regulamentului privind inregistrarea ,evidenta si radierea vehicolelor de pe raza comunei Bobâlna care nu se supun înmatriculării;

aa) Planului urbanistic general aprobat prin Hotărârea Consiliului Local Bobâlna nr.78/21.12.2022; ținând seama de prevederile art. 2 din Legea nr. 351/2001 privind aprobarea Planului de amenajare a teritoriului național - Secțiunea a IV-a Rețeaua de localități, cu modificările și completările ulterioare, coroborate cu cele ale Legii nr. 2/1968 privind organizarea administrativă a teritoriului României, cu modificările și completările ulterioare, referitoare la componența unităților administrativ-teritoriale, ierarhizarea localităților la nivelul comunei Bobâlna este următoarea:

a) rangul IV în Bobâlna

b) rangul V în satele comunei.

luând act de:

a) referatul de aprobare a primarului comunei Bobâlna , în calitatea sa de inițiator,

b) raportul compartimentului de taxe, impozite si executare silită din cadrul aparatului de specialitate al comunei Bobâlna ,

-luând în considerare unul dintre scopurile asigurării autonomiei locale care are la bază dreptul să instituie și să perceapă impozite și taxe locale, pe fondul constituirii de resurse financiare pentru finanțarea activităților stabilite în competența acestor autorități,

-ţinând seama de necesităţile de realizare a veniturilor proprii ale bugetului local pentru anul 2024 în scopul asigurării finanţării cheltuielilor publice locale, pe de o parte, precum şi de condiţiile locale specifice zonei, pe de altă parte,

Având în vedere art. 491, alin. 1 din Legea nr. 227/2015 privind Codul Fiscal, cu modificările și completările ulterioare, care prevede faptul că, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la 30 aprilie ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administraiei Publice.

Potrivit datelor publicate pe site-ul Ministerului Finanțelor *”****Pentru indexarea impozitelor și taxelor locale aferente anului 2023, consiliile locale vor utiliza rata inflației de 13,8%”*.**

Propunerile de modificare a impozitelor și taxelor pentru anul următor sunt :

1. Indexarea cu indicele general al inflației Codul Fiscal obligă autoritățile locale să indexeze anual impozitele și taxele cu un indice comunicat de Ministerul Finanțelor Publice.

Inflație pe 2022 aplicată pentru 2024: 13,8%

Având în vedere prevederile legale:

* art. 20 şi art. 30 din Legea nr. 273/2006 privind finanţele publice locale,
* Titlul IX – Impozite şi taxe locale din Legea nr. 227/2015 privind Codul Fiscal
* Legea 207/2015 privind Codul de procedură fiscală

În temeiul art. 129 alin.(1), alin.(2), lit.b) alin.(4), lit.c), alin.(14), art. 136, art. 139 alin.(1), alin.(3), lit.c) și alin.(5) și art. 196 alin.(1), lit.a) din Ordonanța de Urgență a Guvernului nr.57/2019 privind Codul administrativ,

###### Consiliul local al comunei Bobâlna, judetul Cluj

**HOTĂRĂŞTE:**

**Art.1** In aplicarea prevederilor art.491 si art. 493 alin.7) din Legea 227/2015privind Codul fiscal, cu modificarile si completarile ulterioare, pentru anul 2024 se aproba indexarea cu rata inflatiei de 13,8%, a nivelurilor impozitelor si taxelor locale care constau într-o anumită suma în lei sau care sunt stabilite pe baza unei anumite sume în lei, precum și a limitelor amenzilor care fac venit la bugetul local, fata de nivelurile stabilite pentru anul fiscal anterior 2023, conform anexei ce face parte integranta din prezenta hotărâre.

**Art. 2** In conformitate cu prevederile art.252 alin.(1) lit.c, ale art. 255 din OUG nr.57/2019 privind Codul administrativ, coroborat cu cele ale art.3 alin.(1)din Legea nr.554/2004 privind contenciosul administrativ cu modificarile si completarile ulterioare, prezenta hotărâre se comunică primarului comunei Bobâlna, compartimentului din cadrul aparatului de specialitate al primarului impozite si taxe, contabilitate si se aduce la cunostiința publicăprin afișare la avizierul instituției și se transmite spre publicare pe pagina de internet

Inițiator proiect

Primar comuna Bobâlna

Muresan Augustin